自治區 (中國)

自治區係中華人民共和國嘅一類省級政區，同省平級，係根據中國現行嘅民族區域自治制度而設嘅，設喺有大量少數民族聚居、或者某個少數民族嘅人口比較佔優勢嘅地方。行政上要求自治區嘅主席、人大常委嘅主任或者副主任由自治區所指定嘅少數民族人士擔任，同時住喺自治區內嘅其他民族都有名額參與人民代表大會。根據中國憲法，自治區嘅立法權高過其他省，叫做「有權根據當地民族嘅政治、經濟、文化嘅特點，制定自治條例同埋單行條例」，但實質上，自治區嘅立法權無高得過省幾多，同樣都要報畀全國人大常委會，自治區嘅立法要常委會批準先可以生效，而省嘅地方法規唔抵觸憲法、法律、行政法規先可以喺常委會備案。

而家中國有五個自治區：
廣西壯族自治區
新疆維吾爾自治區
寧夏回族自治區
內蒙古自治區
西藏自治區

省 (中國)
自治州

攷 

類:中華人民共和國自治區